arnastofnun/IGC-2024 huggingface dataset:
Fly

Fly er breiðskífa með hljómsveitinni Dixie Chicks sem kom út 31. ágúst 1999. Breiðskífan fór beint inn í efsta sæti Billboard 200-vinsældalistans og seldist í meira en 10 milljón eintökum. Níu smáskífur voru gefnar út af plötunni þar á meðal lögin „Cowboy Take Me Away“ og „Without You“ sem komust bæði í fyrsta sæti. Hljómsveitin fór í sérstakt tónlistarferðalag, Fly Tour fyrir plötuna. Hljómsveitin var aðalatriðið á ferðalaginu, en fram komu einnig gestaflytjendur; þeir Joe Ely og Ricky Skaggs á hverjum tónleikum og annað veifið einnig Sarah McLachlan, Sheryl Crow og aðrar kventónlistarmenn sem tóku þátt í Lilith Fair.
Sverðdragari

Sverðdragari (Xiphophorus hellerii) er tegund ferskvatns-/brokkfiska í fjölskyldunni Poeciliidae af röðinni Cyprinodontiformes. Hann finnst á svæði í Norður- og Mið-Ameríku sem nær frá Veracruz, Mexíkó, til norðvesturhluta Hondúras.
Miðaldafræði

Miðaldafræði er þverfagleg fræðigrein sem fjallar um evrópskar miðaldir eða tímabilið frá því um 500 til 1500. Miðaldafræðingar reyna að varpa ljósi á þetta tímabil með því að virkja eftirtaldar fræðigreinar: Sagnfræði, fornleifafræði, textafræði, bókmenntafræði, heimspeki, guðfræði, listfræði, málvísindi og fleiri.

Miðaldafræðingar hafa skapað sér vettvang í fræðafélögum og útgáfu tímarita. Í Þýskalandi gefa þeir til dæmis út tímaritið "Das Mittelalter".

Heimspekideild Háskóla Íslands býður upp á nám í miðaldafræðum.

Miðaldir í listum.

Menning miðalda hefur orðið mörgum listamönnum aflvaki til listsköpunar. Má þar til dæmis nefna William Morris sem sótti til miðalda hugmyndir að listaverkum og bókmenntaverkum. Einnig sótti rómantíska stefnan viðfangsefni og hugmyndir til miðalda.
Núpsheiði

Núpsheiði er ein heiðanna þriggja sem saman mynda Tvídægru, heiðaflæmið milli Vestur-Húnavatnssýslu upp af Miðfjarðardölum og Borgarfjarðar. Heiðin er kennd við kirkjustaðinn Efri-Núp (Fremri-Núp) í Núpsdal, sem er í miðið af dölunum þremur.

Núpsheiði er einnig í miðið af heiðunum þremur og er Húksheiði vestan hennar en Aðalbólsheiði austan við. Heiðin tilheyrði Efra-Núpi frá fornu fari en Ytri- og Fremri-Torfustaðahreppur keyptu hana sem upprekstrarland árið 1896.
Calgary

Calgary er stærsta borg Alberta-fylkis í Kanada með um 1,3 milljón íbúa (2021) og 5. stærsta borg landsins. Heitir í höfuðið á Calgary á Suðureyjum sem líklegast var gefið nafn af víkingunum sem settust þar að og leitt af 'köldu garðar'. Borgin er í suðurhluta fylkisins við mót Bow River og Elbow River um 90 km austur af Klettafjöllum.

Kúrekahátíðin "The Stampede" hefur verið haldin í borginni síðan 1912.

Íþróttir.

Vetrarólympíuleikarnir 1988 voru haldnir í Calgary og nágrenni.

Íshokkílið borgarinnar er Calgary Flames.
Sopi

Sopi eða Mangó-Sopi var íslenskur mysudrykkur sem Mjólkursamsalan setti á markað árið 1980. Miklar vonir voru bundnar við framleiðslu þessa svaladrykks, sem þróaður var undir stjórn næringarfræðingsins Jóns Óttars Ragnarssonar. Tilgangurinn var að finna not fyrir það mikla magn skyrmysu sem Mjólkursamsalan þurfti að hella niður á ári hverju.

Auk mysu var mangó-ávöxturinn meginuppistaðan í Sopa. Til stóð að setja fleiri bragðtegundir á markað, en úr því varð ekki. Mangó-Sopi hvarf endanlega úr hillum verslana á seinni hluta níunda áratugarins.

Mangó-Sopi var einkum ætlaður börnum. Hann var seldur í ¼ lítra pakkningum eins og kókómjólk. Umbúðirnar prýddi teiknimynd af rauðklæddri ofurhetju.
Listi yfir þætti Supernatural: Fyrsta þáttaröð: 2005-2006

Víðidalstunguheiði er heiði í Vestur-Húnavatnssýslu, suður og upp af Víðidal, á milli Aðalbólsheiðar að austan og Haukagilsheiðar að vestan og nær inn að Stórasandi.

Heiðin er ágætlega gróin en mýrlend og víða erfið yfirferðar, einkum norðan og vestan megin, en sunnar og austar eru hæðahryggir. Hún er í fjögur til fimm hundruð metra hæð yfir sjávarmáli. Mörg stöðuvötn eru á heiðinni og þar eiga Víðidalsá og Fitjá upptök.
Pepsideild kvenna í knattspyrnu 2009

Árið 2009 var Íslandsmótið í knattspyrnu kvenna haldið í 39. sinn, haldin undir merkjum styrktaraðilans Pepsi.

Staðan í deildinni.

Stigatafla.

"Staðan fyrir 18. umferð, 27. september 2009".

Töfluyfirlit.

"Heimaliðið er vinstra megin"
Listi yfir þætti Supernatural: Fjórða þáttaröð: 2008-2009

Málþóf í öldungadeild Bandaríkjaþings er þegar þingmenn tefja, aðallega með orðræðu, svo að kosið verði ekki um frumvörp og á endanum séu þau látin falla niður. Algengasta aðferðin til málþófs er þegar þingmenn reyna að tefja eða koma í veg fyrir kosningu með því að lengja umræður, reglurnar leyfa þingmönnum að tala eins lengi og þeir vilja og um hvaða mál sem þeir velja. Þó er hægt að knýja fram atkvæðagreiðslu með því að takmarka umræðu en til þess þarf um 60 af 100 þingmönnum.

Þó að orðræða sé algengasta aðferðin til að tefja fyrir eru þó til nokkrar aðrar. Venjulega þarf einróma samþykki fyrir því að halda áfram með dagskrána og hefja umræðu á máli, þá getur einn þingmaður tafið fyrir með því að samþykkja ekki. Í sumum tilfellum getur þetta frestað umræðu um einn dag en þar sem frestunin gildir aðeins þegar þingið situr er hægt að slíta fundi í smá tíma og koma svo aftur saman.

Áhrifaríkasta aðferðin til að tefja fyrir er að fá meirihlutann til að takmarka umræður og knýja fram atkvæðagreiðslu mörgum sinnum um sama málið. Til dæmis að vera með málþóf um tillögu og þá þarf að knýja fram atkvæðagreiðslu til að hún verði að frumvarpi, svo þegar frumvarpið er komið er hægt að gera það sama þar og þá verður að takmarka umræðu aftur og knýja fram atkvæðagreiðslu. Þar með er meirihlutinn búinn að fara í gegnum þetta tvisvar og þá þarf að fara aftur í gegnum það ef breyta á frumvarpinu en þess þarf oft. Þetta ferli virkar hindrandi fyrir meirihlutann og freistast hann því til að láta frumvarpið falla niður.
1. deild kvenna í knattspyrnu 1972

Árið 1972 var Úrvalsdeild kvenna í knattspyrnu haldin í fyrsta skipti í sögunni. Um riðlakeppni var að ræða, þar sem leikið var í tveimur riðlum og sigurvegarar þeirra riðla mættust í úrslitaleik. Átta lið tóku þátt: Ármann, Breiðablik, Fram, FH, Grindavík, Haukar, Keflavík og Þróttur.

Lokastaða A-riðils.

Leikir:

3-2 |

8-0 Þróttur |

1-0 |

Þróttur 2-2 |

2-1 Þróttur |

1-1

Lokastaða B-riðils.

Leikir:

Ármann 4-0 Haukar |

0-2 Grindavík |

Grindavík 4-0 Haukar |

0-8 Ármann |

Haukar 1-0 |

Ármann 8-1 Grindavík
Þvottabjörn

Þvottabjörn ("Procyon lotor") er tegund spendýra innan ættkvíslarinnar Procyon.

Lífshættir, útbreiðsla og nytjar.

Þvottabirnir eru stærstir allra hálfbjarna; skrokklengd fullvaxins dýrs er 40-70 cm og þyngdin frá 3,5-9 kíló. Þvottabjörninn er yfirleitt næturdýr. Hann er alæta, étur jurtir og aldin, orma, skordýr, ýmis smádýr, fugla og fiska, og þegar hann tekur sér bólfestu nálægt mannabústöðum sækir hann oft í sorp og úrgang til að leita sér matar.

Þvottabjörninn er upprunninn í Norður-Ameríku og náttúruleg heimkynni hans þar eru í laufskógum og á mörkum barr- og laufskógabelta en aðlögunarhæfni hans er mikil og hann hefur einnig tekið sér bólfestu í fjallendi, við strendur og í bæjum og borgum. Fyrir og um miðja 20. öld voru þvottabirnir fluttir til Evrópu, Kákasuslanda og Japan, þar sem þeim var ýmist sleppt viljandi eða þeir sluppu úr haldi og náðu útbreiðslu.

Þvottabirnir hafa lengi verið veiddir vegna feldsins, sem hefur verið notaður í yfirhafnir og húfur. Reynt var að rækta þvottabirni á loðdýrabúum á fyrri hluta 20. aldar en það þótti ekki svara kostnaði. Þvottabjörnum fjölgaði mjög í Bandaríkjunum um miðja öldina og jukust veiðarnar þá að sama skapi. Met var sett veturinn 1976-1977, þegar 5,2 milljónir dýra voru veidd. Síðan hefur dregið mjög úr eftirspurn eftir loðfeldum og hefur veiddum dýrum þá fækkað að sama skapi.

Ræningi með grímu.

,Gríma” þvottabjarnarins hæfir vel atferli hans. Hann getur klifrað, grafið og opnað dyr og lása með liprum fingrum og laumast iðulega inn í hús þar sem búfé er geymt. Hann strýkur oft óhreinindin af fæðu áður en hann étur hana, eða skolar af henni ef vatn er nálægt.

Þvottabirnir á Íslandi.

Ársæll Árnason flutti sjö þvottabirni til Íslands í september 1932 og fór eitt par til Vestmannaeyja en hin dýrin voru höfð í kjallara og garði á Sólvallagötu 33 í Reykjavík fyrst í stað en síðan í loðdýrabúi nálægt Vífilsstöðum. Þaðan slapp eitt ungt dýr og lifði villt nokkra mánuði en var svo skotið í hænsnabúi á Kjalarnesi. Þvottabirnir munu hafa verið í íslenskum búum í að minnsta kosti áratug; vorið 1941 eru 10 þvottabirnir taldir meðal búpenings landsmanna.
Merlot

Merlot er rauðvínsþrúga sem er bæði notuð í blönduð vín og einnar þrúgu vín. Nafnið er talið dregið af franska orðinu yfir svartþröst og nafngiftin stafi af svarbláum lit berjanna. Merlot er með miðlungsfyllingu og keim af berjum, plómum og kúrenum. Þrúgan nær snemma þroska og vinsælt er að blanda henni saman við cabernet sauvignon sem þroskast seinna og inniheldur meira tannín.

Merlot er ein af aðalþrúgunum sem notaðar eru í Bordeaux-vín ásamt cabernet sauvignon, cabernet franc, malbec og petit verdot. Merlot er líka ein vinsælasta þrúgan til að búa til einnar þrúgu vín. Vegna þessara fjölhæfni þrúgunnar er hún ein víðræktaðasta þrúga heims.
Pinot noir

Pinot noir er rauðvínsþrúga frá héraðinu Búrgund í Frakklandi. Nafnið er úr frönsku og merkir „svartur köngull“. Það vísar til litarins á þrúgunum og hversu þétt þær sitja í klasanum. Pinot noir er ræktuð um allan heim en hún er talin erfiðari í ræktun en mörg önnur yrki. Þrúgan er mjög móttækileg fyrir bragði úr jarðvegi og gerjun og pinot noir-vín hafa því breiðan bragðvönd sem ruglar oft smakkara. Almennt séð er pinot noir með litla eða meðalfyllingu með keim af svörtum kirsuberjum, hindberjum eða kúrenum.
25. apríl

25. apríl er 115. dagur ársins (116. á hlaupári) samkvæmt gregoríanska tímatalinu. 250 dagar eru eftir af árinu.

Atburðir.
Tímon og Púmba

Tímon og Púmba eru persónur í teiknimyndunum "Konungi ljónanna" og annarri sem er samnefnd þeim báðum. Púmba er feitt vörtusvín en Tímon er jarðköttur.
Tom Foley

Thomas Stephen Foley (fæddur 6. mars 1929 – 18. október 2013) var bandarískur stjórnmálamaður. Foley sat á þingi fyrir demokrataflokkinn sem fulltrúi 5. kjördæmis Washingtonríkis frá 1965 til 1995. Foley var þingforseti fulltrúadeildar Bandaríkjaþings frá 1989 til 1995.

Foley, sem er lögfræðingur að mennt, var fyrst kjörinn á þing í stórsigri demókrataflokksins í kosningunum 1964 þegar frambjóðandi demókrata Lyndon B. Johnson sigraði repúblíkanann Barry Goldwater. Kjördæmi Foley hafði fram að því kosið repúblíkana en eftir að hafa náð kjöri 1964 náði Foley kjöri með nokkuð öruggum hætti í þrjá áratugi. Í kosningunum 1994, þar sem repúblíkanar unnu sögulegan stórsigur sinn undir forystu Newt Gingrich, féll Foley hins vegar út af þingi og var fyrstur sitjandi þingforseta í sögu Bandaríkjanna til að ná ekki endurkjöri.

Árið 1981 var Foley kjörinn „Svipa“ demokrataflokksins í fulltrúadeildinni. Foley gegndi því embætti til 1987, þegar hann tók við embætti þingflokksformanns. Árið 1989 tók Foley við sem forseti deildarinnar af Jim Wright. Foley gegndi því starfi til 1995 þegar hann féll út af þingi. Árið 1997 skipaði Bill Clinton Foley sendiherra Bandaríkjanna í Japan. Foley gegndi því starfi til 2001 þegar hann settist í helgan stein.
Nípa

Pastínakka (pastinakka, pastinakk eða nipa) (fræðiheiti: "Pastinaca sativa") er matjurt af sveipjurtaætt sem myndar svera stólparót sem er notuð sem grænmeti.
Volgograd

Volgograd (rússneska: Волгогра́д, 1925-1961 nefnd Stalíngrad (r. Сталинград)) er borg í Rússlandi. Mannfjöldi var um það bil 980 þúsund árið 2010. Borgin er á vesturbakka Volgu um 500 kílómetra frá ósum fljótsins þar sem það rennur í Kaspíahaf. Borgin er hafnarborg og flutningamiðstöð.

Sumarið 1942 til vetursins 1942-1943 háðu Þjóðverjar og Sovétmenn orrustuna um Stalíngrad sem lauk með sigri sovétmanna.
Mýrkjartan

Mýrkjartan ("Muirchertach mac Néill)" (dáinn 26. febrúar 943) var konungur á Írlandi, yfir því svæði sem nú er Dyflinni, samkvæmt frásögn Laxdælu á 10. öld. Hann var faðir Melkorku, sem Höskuldur Dala-Kollsson keypti, og átti með henni soninn Ólaf pá.
Æviskrá

Æviskrá er stuttur æviþáttur eða æviágrip einstaklings (eða hjóna), þar sem gerð er grein fyrir helstu staðreyndum, til dæmis um nám, störf og fjölskyldu.

Æviskrá getur ýmist verið örstutt upptalning helstu atriða, eða nokkurra blaðsíðna greinargerð um manninn. Yfirleitt er miðað við að æviferill mannsins liggi fyrir í heild, það er að hann sé látinn, en einnig getur verið um að ræða æviskrár samtíðarmanna. Þá er stundum hafður sá háttur á að viðkomandi gerir æviskrána sjálfur, samkvæmt ákveðinni forskrift, og hún svo yfirfarin og lagfærð af ritstjóra.

Oft er æviskrám safnað saman í margra binda ritverk, sem takmarkast oftast við ákveðið svið, til dæmis starfsgrein eða hérað.

Flestar þjóðir hafa gefið út margra binda verk með æviskrám þekktra einstaklinga (æviskrárrit eða ævisöguleg uppflettirit). Danir eiga til dæmis "Dansk biografisk leksikon", sem komið hefur í þremur útgáfum, síðast 1979–1984, í 16 bindum. Þar má finna æviágrip margra Íslendinga frá fyrri öldum.

Skyldar æviskrám eru ferilskrár (latína: "curriculum vitae"), sem fólk tekur sjálft saman, til dæmis við undirbúning starfsumsóknar.
Lýsandros

Lýsandros ("Λύσανδρος", dáinn 395 f.Kr.) var spartverksur herforingi sem fór fyrir spartverska flotanum við Hellusund í Pelópsskagastríðinu og sigraði aþenska flotann í orrustunni við Ægospotami árið 405 f.Kr. Árið eftir gáfust Aþeningar upp.
Michel Ancel

Michel Ancel er franskur tölvuleikjahönnuður sem starfar fyrir franska tölvuleikjaframleiðandann Ubisoft. Á meðal þeirra leikja sem Ancel er þekktur fyrir eru Rayman-leikirnir og "Beyond Good &amp; Evil".
Mizunodeild kvenna í knattspyrnu 1995

Árið 1995 var Úrvalsdeild kvenna í knattspyrnu haldin undir merkjum styrktaraðilans Mizuno.

Töfluyfirlit.

"Heimaliðið er vinstra megin".

Markahæstu leikmenn.

"Staðan eftir 14. umferð.
1. deild kvenna í knattspyrnu 1984

Árið 1984 var Úrvalsdeild kvenna í knattspyrnu haldin undir nafninu 1. deild. Um riðlakeppni var um að ræða.
1. deild kvenna í knattspyrnu 1978

Árið 1978 var Úrvalsdeild kvenna í knattspyrnu haldin undir nafninu 1. deild.
Niðursuðudós

Niðursuðudós er blikkdós, oftast loftþétt, sem notuð er til að geyma matvæli, sem hafa verið soðin niður áður en þeim var komið fyrir í dósinni, og þannig getur maturinn geymst lengur.

Enski uppfinningamaðurinn Peter Durand fékk einkaleyfi fyrir niðursuðudósina árið 1810, en hann byggði uppfinningu sína á niðursuðutilraunum franska kryddbakarans Nicolas Appert. Peter Durand sauð ekki niður nein matvæli sjálfur heldur seldi tveimur Bretum, Bryan Donkin og John Hall, uppfinningu sína. Þeir settu fljótlega upp niðursuðuverksmiðju og árið 1813 byrjuðu þeir að framleiða niðursuðuvörur fyrir breska herinn.
Sendiráð Bandaríkjanna á Íslandi

Sendiráð Bandaríkjanna á Íslandi er á Engjateigi 7 í Reykjavík þar sem það hefur verið frá 2020. Frá 1942-2020 var það staðsett að Laufásvegi 21 Áður var það stuttlega í Vonarstræti 4.

Fyrsti sendiherra Bandaríkjanna á Íslandi var Lincoln MacVeagh en þann 30. september 1941 veitti Sveinn Björnsson ríkisstjóri honum móttöku í móttökusal ríkisstjóra í Alþingishúsinu.

Mörg mótmæli hafa farið fram fyrir utan sendiráðið.

Um þessar mundir er enginn sendiherra formlega starfandi í sendiráðinu en forstöðumaður þess er Harry Kamian. Síðasti starfandi sendiherra Bandaríkjanna á Íslandi var Jeffrey Ross Gunter, sem var tilnefndur af Donald Trump Bandaríkjaforseta árið 2018. Öldungadeild Bandaríkjaþings staðfesti útnefningu Gunters sem sendiherra þann 24. maí 2019. Gunter lauk störfum þann 20. janúar 2021 þegar kjörtímabili Trumps lauk.
Geimferðastofnun Evrópu

Geimferðastofnun Evrópu eða ESA (enska: "European Space Agency") er geimferðastofnun sem stofnuð var árið 1975. Markmið stofnunarinnar er að rannsaka geiminn. Aðildarlönd ESA eru tuttugu og tvö: Austurríki, Belgía, Bretland, Danmörk, Eistland, Finnland, Frakkland, Grikkland, Holland, Írland, Ítalía, Lúxemborg, Noregur, Portúgal, Pólland, Rúmenía, Spánn, Sviss, Svíþjóð, Tékkland, Ungverjaland og Þýskaland.
Listi yfir forseta Finnlands

Þetta er listi yfir forseta Finnlands. Þeir sem gegnt hafa því embætti eru:
Kjartan Þór Ragnarsson

Kjartan Þór Ragnarsson (5. desember 1974) er íslenskur tannlæknir og fyrrum formaður Knattspyrnufélagsins Fram.

Kjartan er af miklum Fram-ættum og hafa ýmsir ættingjar hans gegnt trúnaðarstörfum fyrir félagið. Langafi hans, Ragnar Lárusson, var formaður félagsins um 1940 og faðir hans, Ragnar Steinarsson tannlæknir, var lengi varaformaður Fram. Kjartan er náfrændi Steinars Þórs Guðgeirssonar, formanns Fram 2007-2010.

Á unglingsárum æfði Kjartan handknattleik og knattspyrnu með fram. Hann var formaður handknattleiksdeildar félagsins 2005-2007, en á þeim tíma vann Fram sinn fyrsta Íslandsmeistaratitil í meistaraflokki karla frá árinu 1972. Árið 2010 tók Kjartan við formennsku í Knattspyrnufélaginu Fram en lét af embætti á aðalfundi árið 2012.
Kerti

Kerti eru misbreiðir sívalningar úr steríni, vaxi eða tólg með kveik eða raki í miðjunni sem loginn rís upp af. Nú á dögum eru flest kerti gerð úr paraffíni, en sum eru úr bývaxi, sojabaunum eða jurtum. Einnig eru til „gelkerti“ sem eru gerð úr blöndu af vaxi og plasti. Kerti eru almennt látin standa í kertastjökum, undirskálum eða ljósakrónum, en ljósakróna fyrir kerti nefnist "kertahjálmur". Sá sem steypir kerti nefnist "kertasteypari" eða "kertagerðarmaður".

Þegar kveikt er á kerti með eldspýtu eða kveikjara breytist vaxið í gufu. Þegar það gerist sameinast það súrefninu í loftinu og logi myndast. Þessi logi gefur nægan hita til að kertið heldur áfram að brenna, það gerist þannig: Vaxið bráðnar, og smitar upp eftir kveikinum að loganum með hárpípukrafti, síðan brennur vaxið í loganum. Við það að brenna styttist kertið. Sá hluti kveiksins sem gefur ekki eldsneyti frá sér brennur í loganum. Þannig er lengd kveiksins takmörkuð og kertið brennur upp með jöfnum hraða. Stundum er nauðsynlegt að klippa kveikinn með skærum ef hann brennur ekki vel í loganum. Áður fyrr og snemma á 20. öld fengust sérstök skæri til þess að klippa kveikinn. Þau gengu undir ýmsum nöfnum eins og "skarbítur" eða "kertaskæri".

Áður en rafmagn varð almennt var kertið helsti ljósgafinn. Nú á dögum eru flest kerti notuð til skreytingar.
Prótínleki

Prótínleki (enska: "Proteinuria") er þegar aukið prótín finnst í þvagi. Við prótínleka virðist þvagið froðukennt (þó mun fleiri ásæður geti verið fyrir froðukenndu þvagi) eða nokkurs konar bólstrar sem minna á skýjabólstra sjást í þvaginu. Nýrun sía blóðið, skila úrgangsefnum í þvag en láta efni á borð við prótín og sykur aftur inn í blóðrásina. Séu nýrun undir miklu álagi, eins og til að mynda við háþrýsting, ná þau ekki að sinna hlutverki sínu nægilega vel og þá kemur það fram sem próteinleki.
Gävle

Gävle ("Gafvin") er borg í sveitarfélaginu "Gävle kommun" í Gästriklandi í Svíþjóð. Árið 2016 bjuggu þar um 75.000 manns og um 100.000 á stórborgarsvæðinu.
Dragonball

Dragonball er japönsk manga-sería sem var síðar meir gerð að anime-þáttaröð.

Dragonball og Dragonball Z segja sögu Goku. Sem er geimvera frá plánetunni "Vegeta". Dragonball er þekkt fyrir að svokallaðir ofurmenn geta skotið rosalegum geislum frá höndum sínum og breytt sér í "Super Saiyans". Ferlið eykur ekki aðeins krafta þeirra til muna, heldur litar það hár þeirra skærljóst.
Silfurský

Silfurský (eða "lýsandi næturský") eru ský ofan veðrahvolfs í 75-80 km hæð. Þau eru bláhvít, örþunn ský sem minna á slæður. Silfurský þekja heimskautasvæðin á sumrin en sjást aðeins að næturlagi þegar birtuskilyrði nætursólar afhjúpa þau. Ský þessi voru fyrst nefnd á prenti 8. júní 1885 en fyrir þann tíma var talið að skýin væru fylgifiskur eldgosa.

Myndun.

Silfurský myndast úr ískristöllum með hitastigið 99-123 gráður á celsíus. Ískristallar silfurskýja mynda utan um sig hlífðarhjúp úr málmi vegna hitastigsins. Fyrir vikið endurkasta silfurský radargeislum. Þau skína eftir að sólin hefur sest og eru stundum kölluð lýsandi næturský. Hitastig og magn vatnsgufu stjórnar því hvenær skýin myndast. Hnattrænar bylgjur í efri lögum himinhvolfsins hafa áhrif á ásýnd skýjanna staðbundið. Skýin eru jafnframt mismunandi eftir árstíðum. Silfurský eru rannsökuð í AIM gervihnatta verkefni NASA. Verkefnið hófst þegar gervihnetti var skotið á loft yfir Kyrrahafinu þann 25. apríl 2007.

Útblástur geimskutlu, sem er 97% vatn getur færst yfir á heimskautasvæðin á innan við einum degi og myndað silfurský.

Uppgvötvun.

Silfurský voru uppgötvuð þann 8. júní 1885. Vísindamenn töldu að skýin væru fylgifiskur eldgossins á Krakatá, tveimur árum fyrr. Kenningar þess tíma voru að skýin mynduðust annaðhvort með vatnsgufu eða ösku sem eldfjallið hafði spúið í himingeiminn. Tvær kenningar í byrjun 20. aldar skilgreindu grundvöll skýjanna. Ein þeirra var kenning Wegener frá 1912 um að skýin væri gerð úr vatni og ís. Hin kenningin var sönnun Malzev frá árinu 1926 um að skýin væru ekki eingöngu mynduð vegna eldgosa.
Letters to Juliet

Letters to Juliet er bandarísk rómantísk gamanmynd frá árinu 2010 og í aðalhlutverkum eru Amanda Seyfried, Chris Egan, Vanessa Redgrave, Gael García Bernal og Franco Nero. Gary Winick leikstýrði myndinni og kom hún í bíó í Bandaríkjunum þann 14. maí 2010 en þann 28. júlí á Íslandi.

Söguþráður.

Sophie (Amanda Seyfried) er bandarísk stelpa sem vinnur fyrir tímaritið "The New Yorker" og sér um að sannreyna staðreyndir. Til að auka neistann í lífi sínu ákveður hún að fara í „fyrir-brúðkaupsferð“ með kærastanum sínum; kokknum Victor (Gael Gacia Bernal) sem er vinnualki, til Verona. En hinn vinnuglaði Victor er óhreyfður af töfrum Ítalíu og ver tíma sínum í að stunda rannsóknir fyrir veitingastaðinn sinn sem opnar bráplega og hunsar Sophie algjörlega. Hin einmana Sophie finnur fyrir slysni ósvöruðu „bréfi til Júlíu“ frá Clarie á 6. áratugnum — eitt af þúsundum bréfa sem hafa verið skilin eftir í garðinum við húsið sem Júlía á að hafa búið í, sem er oftast svarað af einum af „riturum Júlíu“. Sophie svarar bréfinu og fljótlega kemur hin nú aldraða Claire (Vanessa Redgrave) til Verona með barnabarni sínu, Charlie (Christoper Egan) sem er lögfræðingur og vinnur fyrir mannréttindum. Charlie og Sophie verða strax ósátt og er Charlie mjög ónærgætinn við Sophie á meðan hún er kaldhæðin í hans garð. Á meðan er Claire enn að leita týndu ástarinnar sinnar, Lorenzo Bartolini. Sophie heldur að saga Clair gæti hjálpað henni að verða rithöfundur og ákveður að hjálpa Claire í leitinni. Það sem gerist næst er saga rómantískra viðsnúninga. Þau leita að mörgum Lorenzo Bartolini. Eftir margra daga leit komast þau að því að einn Lorenzo Bartolini er dáinn. Charlie er reiður og ásakar Sophie fyrir dapurleika ömmu sinnar og öskrar á hana og segir að hún viti ekkert um hvað alvöru missir sé, sem verður til þess að Sophie gengur í burtu í uppnámi. Clarie sér litla rifrildið og segir Charlie að hann hafi rangt fyrir sér þar sem móðir Sophie hafi yfirgefið hana þegar hún var lítil stelpa. Daginn eftir krefst Claire þess að Charlie biðjist afsökunar og í morgunmatnum gerir hann það. Eftir kvöldmat fer Sophie út og talar við Charlie um ástina og hann kyssir hana. Snemma morguninn eftir, þar sem þetta er síðasti dagurinn þeirra í leitinni, bendir Claire á vínekru og spyr Charlie hvort hann geti stöðvað þar svo að þau geti skálað fyrir Sophie. Þegar Charlie keyrir veginn að vínekrunni sér Claire mann sem lítur nákvæmlega eins út og hennar Lorenzo. Hún kallar á Charlie að stoppa og hann hlýðir því. Það kemur í ljós að maðurinn er barnabarn Lorenzo Bartolini. Claire og Lorenzo hittast að lokum eftir 50 löng ár. Þegar Sophie kemur aftur til New York ákveður hún að slíta sambandinu við Victor. Sophie snýr aftur til Verona til að vera við brúðkaup Clarie og Lorenzos. Hún finnur Charlie þar með annarri konu og hleypur út. Charlie finnur hana stuttu seinna og hún játar að hún sé ástfangin af honum en segir honum að fara aftur til konunnar sem hann kom með. Hann segir Sophie þá að konan sé frænka hans og hann segir henni að hann elski hana líka og kyssir hana.
Codex Laudianus

Codex Laudianus (Skammstafað Ea (Wettstein), 08 (Gregory) eða α 1001 (Von Soden)) er handrit af Nýja testamentinu. Það er skrifað með hástöfum á forngrísku og var unnið á 6. öld e.Kr. Handritið er geymt í Bodleian Library (Laud. Gr. 35 1397, I,8) í Oxford.

Handritið er nú 227 blöð (27 x 22 cm). Textinn er í tveimur dálkum, 24 línur á hverri síðu.